**IMEC HALLGATÓI ÖSZTÖNDÍJ – PÁLYÁZATI KIÍRÁS**

Az Independent Media Education Center egy-egy pályázatot ír ki a 2017. február 22-én induló „PR kommunikáció a gyakorlatban” és a 2017. február 23-án induló „Marketingkommunikáció a gyakorlatban” képzésein való térítésmentes részvételre.

**Az IMEC Hallgatói Ösztöndíj célja, bemutatása:**

1. Két ösztöndíjas helyet hirdetünk meg tehetséges, de rászoruló fiatalok számára.
2. A képzés támogatja ezen fiatalokat abban, hogy gyakorlati ismereteket szerezzenek a PR kommunikáció, valamint a marketingkommunikáció területén, ezzel is elősegítve tanulmányi fejlődésüket, valamint a munkaerőpiacon való sikeres helytállást.
3. A programban való részvétel lehetőséget teremt továbbá a vállalati szféra tapasztalt szakembereivel, vezetőivel való közvetlen kapcsolat kialakítására. Az IMEC a sikeres résztvevőket támogatja gyakornoki és szakemberi állások, pozíciók megszerzésében.
4. Az ösztöndíjak felajánlója és finanszírozója az IMEC mellett:

* Horváth Magyary Nóra, K&H, az ösztöndíj alapítója
* Grosz Judit, a Microsoft kommunikációs és operatív igazgatója
* Málnay B. Levente, az AMCNetwork CEE, regionális vezérigazgatója

**Pályázási feltételek:**

1. Pályázhatnak 30 év alatti
   1. nappali tagozatos egyetemi vagy főiskolai hallgatók, szakiránytól függetlenül,
   2. már végzett, frissdiplomás álláskeresők,
   3. gyakornokként dolgozó, mellette felsőfokú képzésben is részt vevő hallgatók.
2. Pályázati kritériumok

2.1.Tanulmányi eredmények

* 1. Nappali tagozatos hallgatók esetén az utolsó két lezárt félév összesített tanulmányi átlaga minimum 4,0. Ezt az adott felsőoktatási intézmény Tanulmányi Hivatala vagy Osztálya által kiállítottkreditösszesítő lappal,kreditigazolással szükséges igazolni.
  2. A végzett hallgatók esetén a diploma minősítése legalább „jó”. Ennek igazolására a diploma másolatát vagy az azt helyettesítő igazolást kérjük csatolni.

2.2. Szociális rászorultság

Az alábbi körülmények közül legalább egynek fenn kell állnia:

a) fogyatékossággal élő vagy egészségi állapota miatt rászorult

- fogyatékossággal élő: 18 pont

- tartós beteg: 8 pont

b) halmozottan hátrányos helyzetű: 15 pont

c) családfenntartó

- legalább egy gyermeke van: gyermekenként 12 pont

- ápolási díjra jogosult: 6 pont

d) nagycsaládos: 12 pont

e) árva: 12 pont

f) hátrányos helyzetű: 10 pont

g) gyámsága nagykorúsága miatt szűnt meg: 5 pont

h) félárva: 8 pont

A pályázók közötti sorrend felállításában a kategóriák mellé írt pontok lesznek meghatározóak. Ha a pályázó több kategóriába is beleesik, kérjük mindegyiket igazolni.

* 1. Előnyt jelent társadalmi célú, illetve közéleti tevékenység, szakmai és egyetemi szervezetekben való részvétel/aktivitás, egyéb tanulmányok, továbbképzés folytatása stb.

1. A leadandó pályázat részei:
   1. a mellékelt űrlap kitöltve
   2. fényképes önéletrajz
   3. rövid motivációs levél
   4. tanulmányi eredmények és szociális rászorultság igazolása

**A pályázás folyamata:**

* A pályázatot kérjük az [info@independentmedia.hu-ra](mailto:info@independentmedia.hu-ra) küldeni. Az email tárgya: „IMEC Hallgatói Ösztöndíj”
* **Beérkezési határidő: 2017. február 10. 23.59 óra**
* A pályázat elbírálásában részt vesz a felajánló, az IMEC és az ELTE HÖK képviselői.
* Eredményhirdetés: 2017. február 15.
* A bíráló bizottság fenntartja a jogot, hogy a ne hirdessen nyertest. A döntés ellen fellebbezésnek nincs helye.